CELEX: 22007D0085(01)
Language: bg
Date: 2007-07-06 00:00:00
Title: Решение на Съвместния комитет на ЕИП № 85/2007 от 6 юли 2007 година за изменение на приложение VI (Социално осигуряване) към Споразумението за ЕИП

13.12.2007   
            
            
               BG
            
            
               Официален вестник на Европейския съюз
            
            
               L 328/29
            
         
      РЕШЕНИЕ НА СЪВМЕСТНИЯ КОМИТЕТ НА ЕИП
   
   № 85/2007
   от 6 юли 2007 година
   за изменение на приложение VI (Социално осигуряване) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално член 98 от него,
   като има предвид, че:
   
               (1)
            
            
               Приложение VI към Споразумението бе изменено с Решение № 118/2006 на Съвместния комитет на ЕИП от 22 септември 2006 г. (1)
               
            
         
               (2)
            
            
               Решение № 204 на Административната комисия на Европейските общности за социално осигуряване на работници — мигранти от 6 октомври 2005 г. относно типовите образци, необходими за прилагането на регламенти (ЕИО) № 1408/71 и (ЕИО) № 574/72 на Съвета (серия E 200) (2) следва да бъде включено в Споразумението.
            
         
               (3)
            
            
               Решение № 206 на Административната комисия на Европейските общности за социално осигуряване на работници — мигранти от 15 декември 2005 г. относно методите на работа и състава на Одиторския съвет на Административната комисия на Европейските общности за социално осигуряване на работници — мигранти (3) следва да бъде включено в Споразумението.
            
         
               (4)
            
            
               Решения № 184 и № 188 на Административната комисия на Европейските общности за социално осигуряване на работници — мигранти, понастоящем включени в Споразумението, се заменят с Решение № 204.
            
         
               (5)
            
            
               Решения № 86 и № 159 на Административната комисия на Европейските общности за социално осигуряване на работници — мигранти, понастоящем включени в Споразумението, се заменят с Решение № 206,
            
         РЕШИ:
   Член 1
   Приложение VI към Споразумението се изменя, както следва:
   
               1.
            
            
               Текстовете на точки 3.43 (Решение № 158), 3.64 (Решение № 188) и 3.8 (Решение № 86) се заличават.
            
         
               2.
            
            
               След точка 3.78 (Решение № 202) се добавят следните точки:
               
                           „3.79.
                        
                        
                           
                              32006 D 0613: Решение № 204 на Административната комисия на Европейските общности за социално осигуряване на работници — мигранти от 6 октомври 2005 г. относно типовите образци, необходими за прилагането на регламенти (ЕИО) № 1408/71 и (ЕИО) № 574/72 на Съвета (серия E 200) (ОВ L 254, 16.9.2006 г., стр. 1).
                        
                     
                           3.80.
                        
                        
                           
                              32006 D 0352: Решение № 206 на Административната комисия на Европейските общности за социално осигуряване на работници — мигранти от 15 декември 2005 г. относно методите на работа и състава на Одиторския съвет на Административната комисия на Европейските общности за социално осигуряване на работници — мигранти (ОВ L 130, 18.5.2006 г., стр. 39).“
                        
                     
         Член 2
   Текстовете на решения № 204 и № 206 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 7 юли 2007 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (4).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 6 юли 2007 година.
      
         
            За Съвместния комитет на ЕИП
         
         
            Председател
         
         Stefán Haukur JÓHANNESSON
         
      
   
   
      (1)  ОВ L 333, 30.11.2006 г., стр. 42.
   
      (2)  ОВ L 254, 16.9.2006 г., стр. 1.
   
      (3)  ОВ L 130, 18.5.2006 г., стр. 39.
   
      (4)  Не са посочени конституционни изисквания.